stanford-oval/wikipedia huggingface dataset:
สิ่งมีชีวิตสร้างอาหารเองได้

สีเขียวจากต้นเฟิร์นบ่งบอกว่าต้นเฟิร์นมีคลอโรฟิลล์ ซึ่งเป็นตัวที่ใช้ในการสังเคราะห์แสง จึงทำให้มันเป็นออโตทรอพ
ออโตทรอพ (อังกฤษ: Autotroph หรือ อัตโภชนาการ เป็นคำสมาสภาษากรีกมาจากคำว่า autos ที่แปลว่าตัวเอง และ trophe ที่แปลว่าโภชนาการ) คือสิ่งมีชีวิตที่สามารถสร้างอาหารเองได้ โดยทำการผลิตอาหารขึ้นมาจากก๊าซคาร์บอนไดออกไซด์ที่เป็นแหล่งคาร์บอน และแสงหรือสารอนินทรีย์อื่นๆ เป็นแหล่งพลังงาน สิ่งมีชีวิตประเภทออโตทรอพถูกจัดให้เป็นผู้ผลิตในห่วงโซ่อาหาร สิ่งมีชีวิตจำพวกพืชและสิ่งมีชีวิตอื่นๆ ที่ผลิตอาหารโดยการสังเคราะห์แสงถือว่าเป็นโฟโตทรอพ (phototroph) ส่วนแบคทีเรียที่นำการออกซิเดชันของสารอนินทรีย์ต่างๆ เช่นก๊าซไฮโดรเจนซัลไฟด์ หรือเหล็กโลหะมาเป็นแหล่งพลังงานเรียกว่า คีโมออโตทรอพ (chemoautotroph)
สิ่งมีชีวิตจำพวกออโตทรอพถือเป็นส่วนสำคัญยิ่งในห่วงโซ่อาหารในทุกๆ ระบบนิเวศ โดยที่พวกมันจะรับพลังงานมาจากแสงอาทิตย์ (หรือแหล่งอนินทรีย์อื่นๆ) แล้วแปลงพลังงานเหล่านี้ให้กลายเป็นโมเลกุลที่มีโครงสร้างเป็นคาร์บอนหรือโมเลกุลอินทรีย์อื่นๆ เพื่อนำไปใช้ในการทำงานเชิงชีวภาพของสิ่งมีชีวิต เช่นการสร้างเซลล์ รวมถึงเป็นอาหารให้กับสิ่งมีชีวิตจำพวกเฮเทโรทรอพ ที่ผลิตอาหารเองไม่ได้เพื่อนำไปใช้ในการทำงานเชิงชีวภาพเช่นเดียวกัน ฉะนั้นเฮเทโรทรอพต่างๆ ได้แก่สัตว์กินพืช, ฟังไจหรือเห็ดรา เช่นเดียวกับแบคทีเรียส่วนใหญ่และโปรโตซัวจะพึ่งพาออโตทรอพเป็นอาหารที่จะให้พลังงานและวัตถุดิบที่จะนำไปใช้ในการผลิตโมเลกุลอินทรีย์ที่ซับซ้อนยิ่งขึ้น โดยเฮเทโรทรอพทำการแปลงอาหารเป็นพลังงานโดยการแตกโมเลกุลอาหารให้เล็กลง สัตว์กินเนื้อก็พึ่งพาออโตทรอพเช่นเดียวกัน เนื่องจากพลังงานและคุณค่าโภชนาการในอาหารก็มาจากอาหารประเภทพืชที่เหยื่อของสัตว์กินเนื้อได้กินเข้าไป
มีสิ่งมีชีวิตอยู่บางสายพันธุ์ที่อาศัยอินทรียสารเป็นแหล่งคาร์บอน แต่ก็สามารถอาศัยแสงหรืออนินทรียสารมาเป็นแหล่งพลังงานได้ด้วย แต่สิ่งมีชีวิตจำพวกนี้มักไม่ถูกจัดให้อยู่ในสิ่งมีชีวิตจำพวกออโตทรอพ แต่มักจะถูกจัดให้อยู่ในจำพวก เฮเทโรทรอพ (heterotroph)เสียมากกว่า โดยสิ่งมีชีวิตที่อาศัยคาร์บอนจากอินทรีย์สาร แต่อาศัยพลังงานจากแสง จัดอยู่ในพวกโฟโตเฮเทโรทรอพ (photoheterotroph) ส่วนสิ่งมีชีวิตที่อาศัยคาร์บอนมาจากอินทรีย์สาร แต่อาศัยพลังงานจากการออกซิเดชันของอนินทรีย์สาร จะถูกจัดอยู่ในพวกคีโมเฮเทโรทรอพ (chemoheterotroph)
สิงห์คู่ จอมสังหาร

| สิงห์คู่ จอมสังหาร |
| --- | --- |

กำกับ: จาง เช่อ
บทภาพยนตร์:   จาง เชอะ  หนี่ กวง 
อำนวยการสร้าง: หลิน ซิงฟ่าน
นักแสดงนำ:   เฉิน กวนไถ้  ฟู่ เซิง  เฟิ่ง เขียน  ซู่ มู 
กำกับภาพ: มู่ โตคัง
ดนตรีประกอบ: ฟู่ หลิงหวัง
บริษัทผู้สร้าง: Chang's Film Company 
วันฉาย:   19 มกราคม ค.ศ. 1974 (1974-01-19) (ฮ่องกง) 
ความยาว: 93 นาที
ประเทศ: ฮ่องกง
ภาษา: แมนดาริน
ทำเงิน: 1.363 ล้านดอลล่าร์ฮ่องกง
สิงห์คู่ จอมสังหาร (จีน: 方世玉與洪熙官 อังกฤษ: Heroes Two, Kung Fu Invaders) เป็นภาพยนตร์กำลังภายในสัญชาติฮ่องกง ที่ออกฉายในปี ค.ศ. 1974 กำกับโดย จาง เช่อ นำแสดงโดย ฟู่ เซิง และ เฉิน กวนไถ้
เนื้อเรื่องย่อ

ราชสำนักแมนจู สั่งทำลายล้างวัดเส้าหลินและสั่งฆ่าลูกศิษย์ทั้งหมด แต่ยังมีบางส่วนสามารถหลบหนีมาได้ หง ซีกวน หนึ่งในลูกศิษย์เส้าหลินและเป็นจอมยุทธที่ทางแมนจูต้องการตัวเป็นอย่างมาก ถูกตามล่าโดย เชอ-กัง ขุนพลแมนจู ในครั้งหนึ่งถูกลูกน้องของเชอ-กัง ล้อมจับ และในระหว่างการต่อสู้ ปึง ซีเง็ก จอมยุทธแห่งเส้าหลินอีกคนหนึ่ง ผ่านมาพบเข้าเกิดเข้าใจผิดคิดว่า หงซีกวนเป็นโจรร้าย และได้ต่อสู้กับหงซีกวนจนจับกุมส่งให้ทางการแมนจูไปได้ หงซีกวนถูกคุมขังอย่างแน่นหนาและถูกทรมานให้บอกว่าลูกศิษย์เส้าหลินคนอื่นอยู่ที่ไหน ปึงซีเง็ก เมื่อรู้ความจริงในภายหลังรู้สึกเสียใจอย่างมาก จึงบุกเข้าไปช่วยหงซีกวนด้วยตัวคนเดียว แต่พลาดจนเกือบถูกจับได้ในตอนหลัง ปึงซีเง็กและเหล่าจอมยุทธวางแผนปล้นคุกเพื่อช่วยหงซีกวนอีกครั้ง ในขณะที่ เชอ-กัง วางแผนจับกุมปึงซีเง็กและพวกพ้อง โดยสั่งประหารหงซีกวนต่อหน้าสาธารณชน ปึงซีเง็กและพวกพ้องต้องทำงานแข่งกับเวลาเพื่อช่วยเหลือหงซีกวน ให้ได้ สุดท้ายทั้งสองท้าสู้กับ เชอ-กัง และสามารถสังหาร เชอ-กังและลูกน้องทั้งหมดได้ในที่สุด
นักแสดง

ฟู่ เซิง รับบท ปึง ซีเง็ก
เฉิน กวนไถ้ รับบท หง ซีกวน
ฟู่ มู รับบท เชอกัง
แหล่งข้อมูลอื่น

Heroes Two เก็บถาวร 2006-06-27 ที่ เวย์แบ็กแมชชีน at Hong Kong Cinemagic
สิงห์คู่ จอมสังหาร ที่อินเทอร์เน็ตมูวีเดตาเบส
สิ่งแวดล้อมชีวกายภาพ

สิ่งแวดล้อมชีวกายภาพ (อังกฤษ: biophysical environment) เป็นสิ่งแวดล้อมมีชีวิตและไม่มีชีวิตแวดล้อมสิ่งมีชีวิตหรือประชากรหนึ่ง ๆ และรวมถึงปัจจัยที่มีอิทธิพลต่อการดำรงชีวิต การเจริญและวิวัฒนาการของสิ่งมีชีวิตหรือประชากรดังกล่าว สิ่งแวดล้อมชีวกายภาพอาจมีขนาดหลากหลายตั้งแต่ระดับมองไม่เห็นด้วยตาเปล่าไปจนถึงระดับโลก นอกจากนี้ยังแบ่งได้ตามลักษณะของมัน เช่น สิ่งแวดล้อมทะเล สิ่งแวดล้อมบรรยากาศและสิ่งแวดล้อมบนดิน จำนวนสิ่งแวดล้อมชีวกายภาพนั้นมีนับไม่ถ้วน เพราะสิ่งมีชีวิตหนึ่ง ๆ ย่อมมีสิ่งแวดล้อมเป็นของตนเอง
สิ่งมีชีวิตหลัก

เสือจาร์กัว เป็นทั้งสายพันธุ์คีย์สโตน, สายพันธุ์ให้ร่มเงา, และเป็นผู้ล่าอันดับบนสุดของห่วงโซ่อาหาร
ชนิดหลัก (อังกฤษ: Keystone species) เป็นสายพันธุ์สิ่งมีชีวิต (สปีชีส์) ที่มีผลกระทบอย่างใหญ่หลวงต่อสภาพแวดล้อมทางธรรมชาติ และระบบนิเวศ เมื่อเทียบกับจำนวนประชากรของมัน สายพันธุ์ดังกล่าวมีบทบาทสำคัญ ในการรักษาโครงสร้างของชุมชนระบบนิเวศ ทำให้มีผลต่อสิ่งมีชีวิตอื่น ๆ อีกมากมายในระบบนิเวศ และมีบทบาทในการกำหนดประเภทและจำนวนของสายพันธุ์อื่น ๆ ในชุมชน. สายพันธุ์คีย์สโตนเป็นพืชหรือสัตว์ ที่มีบทบาทสำคัญเป็นเอกลักษณ์ สำหรับการทำงานและคงอยู่ของระบบนิเวศ หากไม่มีสายพันธุ์คีย์สโตน ระบบนิเวศก็จะผันแปรไปอย่างคาดไม่ถึง หรืออาจถึงขนาดสูญสิ้นไปเลยก็ได้. สายพันธุ์คีย์สโตนบางสายพันธุ์ เป็นผู้ล่าอันดับบนสุดของห่วงโซ่อาหาร เช่น หมาป่าสีเทา แต่ก็มีบางสายพันธุ์ที่ทำหน้าที่อื่น เช่น เป็นสายพันธุ์สมชีพ (symbiont) ร่วมกับสายพันธุ์อื่น
แนวคิด (มโนทัศน์) ในเรื่องสายพันธุ์คีย์สโตน ถูกนำเสนอเป็นครั้งแรกในปี ค.ศ. 1969 โดยนักสัตว์วิทยา โรเบิร์ต ที. เพน (Robert T. Paine) เพื่ออธิบายถึงสายพันธุ์ของสิ่งมีชีวิตบางจำพวก ซึ่งการโต้ตอบกับสภาพแวดล้อมของมันมีผลกระทบแบบบนลงล่าง (top-down effect) ต่อความหลากหลายทางสายพันธุ์ และการแข่งขันในระบบนิเวศของกลุ่ม อย่างใหญ่หลวงเมื่อเทียบกับมวลชีวภาพของมัน. คำว่า "คีย์สโตน" เป็นคำอุปมาที่ยืมมาจากสถาปัตยกรรมประตูหินโค้ง (archway) ที่ต้องมีประแจหิน (keystone) เสียบอยู่บนยอดเพื่อให้โครงสร้างทั้งหมดคงอยู่ได้ ด้วยน้ำหนักของกันและกัน  แนวคิดเรื่องคีย์สโตนจึงมีความคาบเกี่ยวกับ แนวคิดว่าด้วยความสัมพันธุ์ระหว่างระบบนิเวศ-สายพันธุ์อื่น ๆ เช่น สายพันธุ์ให้ร่มเงา (umbrella species)
สิ่งแวดล้อมสรรค์สร้าง

ที่อยู่อาศัยในเขตชานเมืองในโคโลราโดสปริงส์ รัฐโคโลราโด
สิ่งแวดล้อมสรรค์สร้าง (อังกฤษ: built environment) กล่าวถึงบริเวณโดยรอบที่ถูกสร้างขึ้นโดยมนุษย์ให้เหมาะสำหรับกิจกรรมของมนุษย์ โดยเริ่มจากระดับขอบเขตของคน ย่าน และเมือง โดยมักจะรวมถึงโครงสร้างพื้นฐาน เช่น ไฟฟ้าหรือประปา ซึ่งในทางปฏิบัติคำนี้จะถูกกล่าวถึงในส่วนของ การออกแบบ การก่อสร้าง และ การจัดการ สิ่งโดยรอบให้เหมาะสมกับมนุษย์
ไม่ควรจำกัดจำเพาะแต่ว่าเป็นการทำเพื่อการปรับปรุง ออกแบบ ก่อสร้างเพื่อ "มนุษย์" เพราะจะทำให้เกิดผลกระทบต่อสรรพชีวิตอื่น แต่ควรใช้กรอบแนวคิดที่เป็นการพัฒนาที่ยั่งยืน และการคิดแบบองค์รวม (Sustainable Development & Holistic Thinking)
จึงควรนิยามว่า "สิ่งแวดล้อมสรรค์สร้าง" (อังกฤษ: built environment) กล่าวถึงบริเวณโดยรอบที่ถูกสร้างขึ้นโดยมนุษย์ให้เหมาะสำหรับกิจกรรมการอยู่อาศัยของมนุษย์ที่กลมกลืนกับธรรมชาติและเอื้อต่อระบบนิเวศอย่างสมดุลตามหลักการพัฒนาที่ยั่งยืน  โดยเริ่มจากระดับขอบเขตของ คน ย่าน และเมือง โดยมุ่งเน้นไปที่ การพัฒนาโครงสร้างพื้นฐานสีเขียว (Green Infrastructure) เช่น ระบบสาธารณูปโภค เช่น ไฟฟ้า หรือ ประปา ระบบสาธารณูปการ เช่น โรงเรียน สถานที่ราชการ โรงบำบัดและกำจัดของเสีย สวนสาธารณะ พื้นที่อันควรสงวนคุ้มครองและอนุรักษ์  ซึ่งในทางปฏิบัติคำนี้จะถูกกล่าวถึงในส่วนของ การออกแบบ การก่อสร้าง และ การจัดการ สิ่งโดยรอบให้เหมาะสมกับมนุษย์
สีกากี

ทหารในกองทัพบริติชอินเดีย ในชุดสีกากี
สีกากี (อังกฤษ: Khaki) เป็นสีน้ำตาลปนเหลือง หรือสีสนิมเหล็ก ใกล้เคียงกับสีแทนหรือสีเบจ คำว่ากากีเป็นคำยืมจากฮินดีอูรดู ख़ाकी และภาษาอูรดู خاکی (ทั้งสองภาษามีความหมายว่า สีของดิน) ซึ่งได้รับมาจากภาษาเปอร์เซีย ی  (khâk, มีความหมายว่า "ดิน")  ซึ่งอังกฤษได้รับมาจากบริติชอินเดีย จากทหารในกองทัพบริติชอินเดีย ใช้เป็นสีเครื่องแบบรวมถึงชุดอำพรางของกองทัพในหลายประเทศทั่วโลก ใช้เป็นชื่อของสีในอังกฤษตั้งแต่ปี ค.ศ. 1848
สิ่ว

สิ่ว ชนิดที่ใช้กับไม้
สิ่ว (อังกฤษ: chisel) เป็นเครื่องมือที่ใช้ตัดไม้, หิน, หรือโลหะ[ต้องการอ้างอิง]
ให้เป็นรูปร่างต่างๆ โดยอาศัยการตอก (ด้วยค้อน หรือเครื่องตอกไฮโดรลิก)
ให้ส่วนคมที่ปลายสิ่วกินเข้าไปในเนื้อวัตถุหลายๆ ครั้ง เพื่อให้ส่วนที่ไม่ต้องการหลุดแตกออกมา
จนเหลือเป็นรูปทรงที่ต้องการในที่สุด
สิ่ว จะมีส่วนประกอบหลักๆ คือตัวสิ่วที่เป็นโลหะ ซึ่งส่วนปลายจะแบนคมคล้ายลิ่ม และมีด้ามจับที่เป็นไม้หรือพลาสติก
โดยทั่วไป สิ่วจะใช้ในงานประติมากรรมแกะสลักไม้, หิน[ต้องการอ้างอิง],
หรือใช้โดยช่างไม้เพื่อแต่งขอบและมุมของไม้แต่ละชิ้น ให้ประกอบรวมกันเป็นชิ้นงานได้พอดี
สีครีม

| Cream |
| --- | --- |
 
     Colour coordinates
Hex triplet: #FFFDD0
ระบบสี RGBB (r, g, b): (255, 253, 208)
HSV (h, s, v): (57°, 18%, 100%)
CIELChuv (h, s, v): (98, 33, 84°)
Source: Maerz and Paul
B: อยู่ในช่วง [0–255] (ไบต์) 
สีครีม (อังกฤษ: cream) เป็นสีของครีมที่ผลิตจากวัวที่กินพืชที่อุดมไปด้วยสารแคโรทีนอยด์สีเหลืองในทุ่งหญ้าเลี้ยงสัตว์ สารบางตัวจะรวมตัวกับแสง ให้โทนสีเหลืองจนถึงสีขาว สีครีมจัดรวมอยู่กับดินสอสีสีเหลือง เช่นเดียวกับสีชมพูทีจัดรวมอยู่กับสีแดง หากนำสีเหลืองและสีขาวมาผสมกันจะเกิดเป็นสีครีมขึ้นมา
การใช้คำว่า ครีม (cream) เป็นชื่อสีมีบันทึกครั้งแรกในอังกฤษในปี ค.ศ. 1590
สิ่งคล้ายมนุษย์ปรัมปรา

สิ่งคล้ายมนุษย์ปรัมปรา (อังกฤษ: mythic humanoid) คือสิ่งมีชีวิตในตำนาน คติชาวบ้าน หรือเรื่องปรัมปราที่มีลักษณะบางส่วนเป็นมนุษย์ หรือมีลักษณะเหมือนมนุษย์ในแง่รูปลักษณ์หรืออุปนิสัย แต่ละวัฒนธรรมมีสิ่งปรัมปราแตกต่างกันซึ่งมาจากต้นกำเนิดที่หลากหลาย สิ่งปรัมปราเหล่านี้หลายสิ่งมีลักษณะคล้ายมนุษย์ โดยสามารถพูดได้และเป็นผู้นำทางให้ตัวเอกในเรื่องปรัมปราหลายเรื่อง
สิ่งคล้ายมนุษย์ปรัมปราจากวัฒนธรรมทั่วโลกมีตั้งแต่ภูตน้ำเจงกูไปจนถึงมนุษย์ไฮยีนาจากทวีปแอฟริกา เงือก ก็อบลิน และวิญญาณอย่างโทแกบีจากทวีปเอเชีย ทวีปอเมริกามีสิ่งมีชีวิตเช่นบิ๊กฟุตและมอธแมนที่ลึกลับ รวมถึงสกินวอล์กเกอร์ที่จำแลงกายได้ ขณะที่ทวีปยุโรปมีสิ่งมีชีวิตในตำนานอย่างพูกาที่เกเรซุกซนและกอร์กอนที่น่ากลัว เขตโอเชียเนียมีบันยิปที่สิงสถิตอยู่ตามแหล่งน้ำและโยวี่ที่หลบหนีได้ว่องไว ในขณะที่สิ่งเช่นผีและมัมมี่ปรากฏอยู่ทั่วทุกภูมิภาคในโลก สิ่งคล้ายมนุษย์ปรัมปราเหล่านี้ ไม่ว่าจะเป็นผู้นำทางใจดีหรือวิญญาณชั่วร้าย ล้วนสะท้อนให้เห็นถึงจินตนาการและศิลปะการเล่าเรื่องอันรุ่มรวยหลากหลายของมนุษย์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สิ่งคล้ายมนุษย์ปรัมปรา
สิเมโอน

| สิเมโอน |
| --- | --- |
สิเมโอนอุ้มพระกุมารเยซู
ผู้เผยพระวจนะและผู้รับเอาพระเจ้า
นิกาย: อีสเทิร์นออร์ทอดอกซ์ โรมันคาทอลิก แองกลิคัน ลูเทอแรน
สัญลักษณ์: บุรุษผู้เฒ่าซึ่งอุ้มทารกพระเยซูไว้
สิเมโอน (Simeon) หรือ สิเมโอนผู้รับเอาพระเจ้า (อังกฤษ: Simeon the God-receiver) เป็นชาวเยรูซาเลม ตามพระวรสารนักบุญลูกาแล้ว เขาได้พบกับมารีย์ โยเซฟ และพระกุมารเยซู ทั้งหมดเข้าในพระวิหารเพื่อทำสวดภาวนาครบรอบ 40 วันของพระกุมาร ตามธรรม‍บัญ‌ญัติของโมเสส
ตามคัมภีร์ไบเบิล ก่อนหน้านั้นผู้เฒ่าสิเมโอนได้รับการบอกกล่าวจากพระวิญญาณบริสุทธิ์ ว่าเขาจะยังไม่ตายจนกว่าจะได้พบกับพระคริสต์ เมื่อสิเมโอนได้พบกับพระเยซูและอุ้มเอาพระเยซูไว้แล้ว เขาจึงได้สรรเสริญพระเจ้าว่า ข้าแต่องค์เจ้านาย บัดนี้ขอทรงให้ทาสของพระองค์ไปเป็นสุข ตามพระดำรัสของพระองค์ และยังได้พยากรณ์เป็นนัยถึงการที่ทารกผู้นี้จะถูกตรึงกางเขน
พันธสัญญาใหม่

ในพันธสัญญาใหม่ มีส่วนหนึ่งที่กล่าวถึงสิเมโอน ว่า
มี​ชาย​คน‍หนึ่ง​ใน​กรุง​เย‌รู‌ซา‌เล็ม​ชื่อ​สิ‌เม‌โอน เป็น​คน​ชอบ‍ธรรม​และ​เกรง‍กลัว​พระ‍เจ้า และ​คอย​เวลา​ซึ่ง​พวก​อิส‌รา‌เอล​จะ​ได้​รับ​ความ​บรร‌เทา​ทุกข์ และ​พระ‍วิญ‌ญาณ​บริ‌สุทธิ์​ทรง​สถิต​กับ​ท่าน 26พระ‍วิญ‌ญาณ​บริ‌สุทธิ์​ได้​ทรง​สำ‌แดง​แก่​ท่าน​ว่า ท่าน​จะ​ไม่​ตาย​จน‍กว่า​จะ​ได้​เห็น​พระ‍คริสต์​ของ​พระ‍เป็น​เจ้า 27สิ‌เม‌โอน​เข้า​ไป​ใน​บริ‌เวณ​พระ‍วิหาร โดย​พระ‍วิญ‌ญาณ​ทรง‍นำ และ​เมื่อ​บิดา​มารดา​ได้​นำ​พระ‍กุมาร​เย‌ซู​เข้า​ไป เพื่อ​จะ​กระ‌ทำ​แก่​พระ‍กุมาร​ตาม​ธรรม‌เนียม​แห่ง​ธรรม‍บัญ‌ญัติ 28สิ‌เม‌โอน​จึง​อุ้ม​พระ‍กุมาร และ​สรร‌เสริญ​พระ‍เจ้า​ว่า 29“ข้า‍แต่​พระ‍เจ้า บัด‍นี้​พระ‍องค์​ทรง​ให้​ทาส​ของ​พระ‍องค์​ไป​เป็น​สุข ตาม​พระ‍ดำ‌รัส​ของ​พระ‍องค์ 30เพราะ‍ว่า​ตา​ของ​ข้า‍พระ‍องค์​ได้​เห็น​ความ​รอด​ของ​พระ‍องค์​แล้ว 31ซึ่ง​พระ‍องค์​ได้​ทรง​จัด​เตรียม​ไว้​ต่อ‍หน้า​บรร‌ดา​ชน‍ชาติ​ทั้ง‍หลาย 32เป็น​สว่าง​ส่อง‍แสง​แก่​คน​ต่าง​ชาติและ​เป็น​ศักดิ์‍ศรี​ของ​พวก​อิส‌รา‌เอล​ชน‍ชาติ​ของ​พระ‍องค์
| ด ค กผู้เผยพระวจนะในพันธสัญญาใหม่ |
| --- | --- |
พระวรสารในสารบบ:  อันนา  เอลิซาเบธ  พระเยซู  ยอห์นผู้ให้บัพติศมา  โยเซฟ  มารีย์  สิเมโอน  เศคาริยาห์ 
กิจการของอัครทูต:  อากาบัส  อานาเนียแห่งดามัสกัส  บารนาบัส  ยูดาสบารซับบาส  ลูสิอัสชาวไซรีน  มานาเอน  เปาโล  ฟิลิป  สิลาส  สิเมโอนคนดำ 
บทจดหมายและวิวรณ์:  ยอห์นแห่งปัทมอส  พยานทั้งสอง 
 หมายเหตุ: ตัวเอียงหมายถึงบุคคลที่เฉพาะบางนิกายยอมรับว่าเป็นผู้เผยพระวจนะ
สีคราม

| คราม |
| --- | --- |
 
สีย้อมครามจากอินเดีย ขนาดประมาณ 6 เซนติเมตร
Spectral coordinates
ความยาวคลื่น: 420–450(ยังคงโต้แย้ง) nm
Frequency: ~714–670 THz
     Color coordinates
Hex triplet: #4B0082
ระบบสี RGBB (r, g, b): (75, 0, 130)
CMYKH   (c, m, y, k): 
HSV (h, s, v): (275°, 100%, 51%)
CIELChuv (h, s, v): (20, 62, 279°)
Source: HTML/CSS
คำอธิบาย ISCC–NBS: Dark violet
B: อยู่ในช่วง [0–255] (ไบต์) 
สีคราม (อังกฤษ: indigo) เป็นสีที่เข้มและเข้มข้นใกล้เคียงกับเฉดสีน้ำเงิน (สีหลักในระบบสี RGB) เช่นเดียวกับสีอัลตรามารีนบางรูปแบบโดยใช้สีย้อมโบราณที่มีชื่อเดียวกัน คำว่า คราม ในภาษาอังกฤษตรงกับคำว่า indigo ซึ่งมาจากภาษาละตินสำหรับเรียก "ชาวอินเดีย" เนื่องจากสีย้อมถูกนำเข้าในยุโรปจากอินเดีย
ตามธรรมเนียมแล้วถือว่าเป็นสีในสเปกตรัมที่มองเห็นได้เช่นเดียวกับหนึ่งในเจ็ดสีของรุ้ง: สีระหว่างสีน้ำเงินและสีม่วง อย่างไรก็ตามแหล่งที่มาแตกต่างกันไปตามตำแหน่งจริงในสเปกตรัมแม่เหล็กไฟฟ้า
บันทึกการใช้ครามเป็นชื่อของสีในภาษาอังกฤษเป็นครั้งแรกในปี ค.ศ. 1289
สำนักงานกองทุนสนับสนุนการวิจัย

| --- | --- |
The Thailand Research Fund
ภาพเครื่องหมายราชการของ สกว.
ภาพรวมหน่วยงาน
ก่อตั้ง: 2 เมษายน พ.ศ. 2535 (ประกาศลงในราชกิจจานุเบกษา)
ยุบเลิก: 2 พฤษภาคม พ.ศ. 2562
หน่วยงานสืบทอด: สำนักงานคณะกรรมการส่งเสริมวิทยาศาสตร์ วิจัยและนวัตกรรม
สำนักงานใหญ่: ชั้น 14 อาคาร เอส เอ็ม ทาวเวอร์ เลขที่ 979/17-21 ถนนพหลโยธิน แขวงพญาไท เขตพญาไท กรุงเทพมหานคร 10400
ฝ่ายบริหารหน่วยงาน: รศ. ดร.ปัทมาวดี โพชนุกูล, ผู้อำนวยการ ดร.อติชาต พฤฒิกัลป์, รองผู้อำนวยการ รองผู้อำนวยการ
ต้นสังกัดหน่วยงาน: สำนักนายกรัฐมนตรี
เอกสารหลัก: พระราชบัญญัติกองทุนสนับสนุนการวิจัย พ.ศ. 2535
เว็บไซต์: www.trf.or.th
เชิงอรรถ
สกว. เป็นองค์กรประเภทองค์การมหาชนที่จัดตั้งขึ้นตามพระราชบัญญัติเฉพาะ
สำนักงานกองทุนสนับสนุนการวิจัย (อังกฤษ: The Thailand Research Fund) หรือเรียกโดยย่อว่า สกว. (อังกฤษ: TRF) เป็นองค์กรขนาดเล็กของรัฐภายใต้การกำกับของสำนักนายกรัฐมนตรีที่มิได้ใช้ระบบราชการในการดำเนินงาน ถือกำเนิดอย่างเป็นทางการเมื่อรัฐสภาได้ให้ความเห็นชอบตราพระราชบัญญัติกองทุนสนับสนุนการวิจัย พ.ศ. 2535 เพื่อทำหน้าที่สนับสนุนการสร้างองค์ความรู้ทั้งในระดับท้องถิ่นและระดับประเทศ โดยใช้การวิจัยเป็นกลไกสร้างฐานความรู้สำหรับการแก้ปัญหาให้แก่สังคม
ประวัติ

สำนักงานกองทุนสนับสนุนการวิจัย (สกว.) เป็นองค์กรขนาดเล็กของรัฐภายใต้การกำกับของสำนักนายกรัฐมนตรี ก่อตั้งโดยพระราชบัญญัติกองทุนสนับสนุนการวิจัย พ.ศ. 2535 ในสมัยรัฐบาล นายอานันท์ ปันยารชุน เพื่อทำหน้าที่สนับสนุนการวิจัยด้านวิทยาศาสตร์ เทคโนโลยี สังคมศาสตร์ มนุษยศาสตร์ การวิจัยเชิงนโยบาย และการวิจัยประยุกต์ต่างๆ เพื่อประโยชน์ในการพัฒนาเศรษฐกิจ สังคม และวิชาการของประเทศ
สกว. ทำงานร่วมกับหน่วยงานต่างๆ ในเครือข่ายองค์กรบริหารงานวิจัยแห่งชาติ (คอบช.) เพื่อร่วมกันเพิ่มขีดความสามารถด้านการวิจัยของประเทศ  นอกจากนี้ในด้านความร่วมมือกับต่างประเทศ โดยใช้จุดแข็งของระบบการสนับสนุนทุนที่ยืดหยุ่นคล่องตัว ในการสร้างความร่วมมือกับเครือข่ายวิจัยระดับนานาชาติ โดยเฉพาะในภูมิภาคอาเซียน เพื่อร่วมกันพัฒนาความเข้มแข็งของระบบวิจัยในอาเซียน
สกว. ได้พัฒนาแนวคิดวิธีการส่งเสริมและสนับสนุนงานวิจัย เพื่อตอบสนองต่อปัญหาให้สอดคล้องกับโครงสร้างทิศทางการพัฒนาเศรษฐกิจและสังคมของประเทศไทย ตลอดจนการบูรณาการนักวิจัยและศาสตร์แขนงต่างๆ เข้ามาร่วมสร้างผลงานวิจัย
การก้าวเข้าสู่ปีที่ 25 ได้มีผลงานในการบริหารจัดการงานวิจัยจนเป็นที่ประจักษ์  จากการประเมินผลการดำเนินงานทุนหมุนเวียนที่อยู่ในการกำกับดูแลของสำนักกำกับและพัฒนาระบบเงินนอกงบประมาณ กรมบัญชีกลาง กระทรวงการคลัง ส่งผลให้ สกว. ได้รับรางวัล ทุนหมุนเวียนดีเด่น ประเภทรางวัลผลการดำเนินงานดีเด่นกลุ่มทุนหมุนเวียนขนาดใหญ่ และรางวัลประสิทธิภาพด้านการบริหารพัฒนาทุนหมุนเวียนดีเด่น ตั้งแต่ปี พ.ศ. 2555 ติดต่อกันมาแล้วเป็นเวลา 6 ปี และได้รับอีก 2 รางวัล คือ รางวัลทุนหมุนเวียนเกียรติยศ และ รางวัลผู้บริหารทุนหมุนเวียนดีเด่น ประจำปี พ.ศ. 2561
กระทั่งวันพุธที่ 1 พฤษภาคม พ.ศ. 2562 ราชกิจจานุเบกษาได้เผยแพร่ พระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ๒๕๖๒ ซึ่งกำหนดให้จัดตั้งสำนักงานคณะกรรมการส่งเสริมวิทยาศาสตร์ วิจัยและนวัตกรรมหรือ สกสว. ขึ้นมาทำหน้าที่แทนสำนักงานกองทุนสนับสนุนการวิจัยส่งผลให้สำนักงานกองทุนสนับสนุนการวิจัยต้องถูกยุบเลิกไปในที่สุดพร้อมกับให้มีการโอนกิจการรวมถึงพนักงานและลูกจ้างของสำนักงานกองทุนสนับสนุนการวิจัยไปเป็นของสำนักงานคณะกรรมการส่งเสริมวิทยาศาสตร์ วิจัยและนวัตกรรมโดยให้มีผลบังคับในวันถัดจากวันประกาศในราชกิจจานุเบกษาคือวันพฤหัสบดีที่ 2 พฤษภาคม พ.ศ. 2562
ภาพเครื่องหมายราชการ

ภาพเครื่องหมายราชการของ สกว. เป็นรูปลูกโลกสีทองพื้นสีขาวแสดงที่ตั้งของประเทศไทย ลูกโลกวางอยู่บนริ้วสีน้ำเงิน 3 ริ้ว ประกอบด้วย
ริ้วบน หมายถึง กระแสโลกาภิวัตน์ 
ริ้วกลาง หมายถึง องค์ความรู้ 
ริ้วล่าง หมายถึง กระแสวัฒนธรรมท้องถิ่น 
โดยรวมหมายถึง การใช้ความรู้สร้างสรรค์ปัญญาเพื่อพัฒนาประเทศ ท่ามกลางกระแสการเปลี่ยนแปลงที่เกิดขึ้นทั้งภายในและภายนอกประเทศ ด้านล่างของภาพมีตัวอักษร สกว. และ TRF สีแดง ซึ่งเป็นอักษรย่อของหน่วยงาน
รายชื่อคณะกรรมการ

สกว. ประกอบด้วยคณะกรรมการ 2 คณะ ทำหน้าที่คอยกำกับดูแลการดำเนินงาน ได้แก่ คณะกรรมการนโยบายกองทุนสนับสนุนการวิจัย และ คณะกรรมการติดตามและประเมินผลการสนับสนุนการวิจัย
รายชื่อคณะกรรมการ > คณะกรรมการนโยบายกองทุนสนับสนุนการวิจัย

|  ลำดับ  |  ชื่อ-นามสกุล / ตำแหน่ง  |  ตำแหน่งในคณะกรรมการ  |
| --- | --- | --- |
|  1  |  ดร.กฤษณพงศ์ กีรติกร  |  ประธานกรรมการ  |
|  2  |  ปลัดสำนักนายกรัฐมนตรี  |  รองประธานกรรมการ  |
|  3  |  ปลัดกระทรวงกลาโหม  |  กรรมการ  |
|  4  |  ปลัดกระทรวงการคลัง  |  กรรมการ  |
|  5  |  ปลัดกระทรวงเกษตรและสหกรณ์  |  กรรมการ  |
|  6  |  ปลัดกระทรวงวิทยาศาสตร์และเทคโนโลยี  |  กรรมการ  |
|  7  |  ปลัดกระทรวงสาธารณสุข  |  กรรมการ  |
|  8  |  ปลัดกระทรวงอุตสาหกรรม  |  กรรมการ  |
|  9  |  เลขาธิการคณะกรรมการการอุดมศึกษา  |  กรรมการ  |
|  10  |  เลขาธิการคณะกรรมการวิจัยแห่งชาติ  |  กรรมการ  |
|  11  |  ผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ  |  กรรมการ  |
|  12  |  ศาสตราจารย์ ดร.กมล เลิศรัตน์  |  กรรมการ  |
|  13  |  ศาสตราจารย์ ดร.วันชัย ดีเอกนามกูล  |  กรรมการ  |
|  14  |  ศาสตราจารย์ นายแพทย์ภิเศก ลุมพิกานนท์  |  กรรมการ  |
|  15  |  รองศาสตราจารย์ ดร.ชิต เหล่าวัฒนา  |  กรรมการ  |
|  16  |  ศาสตราจารย์ ดร.บวรศักดิ์ อุวรรณโณ  |  กรรมการ  |
|  17  |  ศาสตราจารย์ ดร.ธเนศ อาภรณ์สุวรรณ  |  กรรมการ  |
|  18  |  นายธันวา เลาหศิริวงศ์  |  กรรมการ  |
|  19  |  ผู้อำนวยการสำนักงานกองทุนสนับสนุนการวิจัย  |  กรรมการและเลขานุการ  |
รายชื่อคณะกรรมการ > คณะกรรมการติดตามและประเมินผลการสนับสนุนการวิจัย

|  ลำดับ  |  ชื่อ-นามสกุล / ตำแหน่ง  |  ตำแหน่งในคณะกรรมการ  |
| --- | --- | --- |
|  1  |  ศาสตราจารย์ ดร.ยงยุทธ ยุทธวงศ์  |  ประธานกรรมการ  |
|  2 |  ผู้แทนกรมวิชาการเกษตร  |  กรรมการ  |
|  3  |  ผู้แทนกองบัญชาการกองทัพไทย  |  กรรมการ  |
|  4  |  ผู้แทนสำนักงบประมาณ  |  กรรมการ  |
|  5  |  ผู้แทนสำนักงานคณะกรรมการพัฒนาการเศรษฐกิจและสังคมแห่งชาติ  |  กรรมการ  |
|  6  |  ผู้แทนกรมบัญชีกลาง  |  กรรมการ  |
|  7  |  ผู้แทนสภาอุตสาหกรรมแห่งประเทศไทย  |  กรรมการ  |
|  8  |  ผู้แทนสภาหอการค้าแห่งประเทศไทย  |  กรรมการ  |
|  9  |  ผู้แทนสมาคมธนาคารไทย  |  กรรมการ  |
|  10  |  ศาสตราจารย์ ดร.สุทัศน์ ยกส้าน  |  กรรมการ  |
|  11  |  ดร.บุญชู ปโกฏิประภา  |  กรรมการ  |
|  12  |  ศาสตราจารย์ นายแพทย์สุทธิพร จิตต์มิตรภาพ  |  กรรมการ  |
|  13  |  ศาสตราจารย์ นายแพทย์ประสิทธิ์ ผลิตผลการพิมพ์  |  กรรมการ  |
|  14  |  ดร.สัมพันธ์ ศิลปนาฎ  |  กรรมการ  |
|  15  |  ศาสตราจารย์ ดร.โมไนย ไกรฤกษ์  |  กรรมการ  |
|  16  |  นายปิยะบุตร ชลวิจารณ์  |  กรรมการ  |
|  17  |  รองศาสตราจารย์ ดร.อรศรี งามวิทยาพงศ์  |  กรรมการ  |
|  18  |  ผู้อำนวยการสำนักงานกองทุนสนับสนุนการวิจัย  |  กรรมการและเลขานุการ  |
เมธีวิจัยอาวุโส

สำนักงานกองทุนสนับสนุนการวิจัย (สกว.) มีทุนสนับสนุนนักวิจัยอาวุโสให้สร้างนักวิจัยใหม่ที่มีความสามารถทางวิชาการสูง และเพื่อเป็นเกียรติแก่นักวิจัยในฐานะที่สร้างผลงานดีเด่น เรียกว่า  เมธีวิจัยอาวุโส สกว.  โดยเริ่มให้ทุนวิจัยตั้งแต่ ปี พ.ศ. 2538 เป็นต้นมา ผู้ได้รับคัดเลือกให้เป็น เมธีวิจัยอาวุโส สกว. จะเข้ารับพระราชทานรางวัลจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เมธีวิจัยอาวุโส > การคัดเลือก

ใช้วิธีการสรรหา และเสนอชื่อโดยคณะกรรมการผู้ทรงคุณวุฒิ โดยพิจารณาจาก รายนามศาสตราจารย์ในประเทศ, นักวิทยาศาสตร์ดีเด่นของมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์, นักวิจัยดีเด่นแห่งชาติของสำนักงานคณะกรรมการวิจัยแห่งชาติ, ผู้ได้รับรางวัลผลงานวิจัยดีเด่นของมหาวิทยาลัยต่างๆ,  คณาจารย์ที่มีผลงานวิจัยเป็นที่ยอมรับทั้งในและต่างประเทศ และการเสนอชื่อจากคณบดีทุกมหาวิทยาลัย
เมธีวิจัยอาวุโส > คุณสมบัติเมธีวิจัยอาวุโส

เป็นนักวิจัยที่มีผลงานเป็นที่ยอมรับทั้งในระดับชาติและนานาชาติ มีจริยธรรม และพร้อมที่จะเป็นผู้นำในทีมวิจัย สามารถพัฒนางานวิจัยและนักวิจัยรุ่นใหม่ได้
เมธีวิจัยอาวุโส > รายนามเมธีวิจัยอาวุโส สกว.

ดูเพิ่ม: รายนามเมธีวิจัยอาวุโส สกว.
สิบรถ

| 0 | 1 | 2 |
| --- | --- | --- |
​​สิบรถ  ( ปรหัสตะ ) 

|  ส่วนที่เกี่ยวข้อง  | รามายณะ รามเกียรติ์ เรียมเกร์ |  |
|  บิดา - มารดา | ท้าวทศกัณฐ์ นางสนมสิบตน (ในรามเกียรติ์และเรียมเกร์) |  |
|  พี่น้อง  | เฆฆนาท บรรลัยกัลป์ นรานตกะ - เทวานตกะ อักษยกุมาร อติกายะ |  |

สิบรถ หรือในรามเกียรติ์และเรียมเกร์ ปรหัสตะ  (อังกฤษ: Prahasta: Sanskrit: प्रहस्त) ในรามายณะ เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) ในรามายณะ  ส่วนในรามเกียรติ์และเรียมเกร์ปรากฏชื่อมารดาคือนางสนมสิบตน และพี่น้องของเขาคือ เฆฆนาท ตริศิระ  นรานตกะ - เทวานตกะ อักษยกุมารและอติกายะ
ในรามายณะ

ในรามายณะบางสำนวน ประหัสตะ เป็นหนึ่งในบุตรชายสิบคนของ ท้าวสุมาลี (Sumali) และ และนางเกตุมตี (Ketumati ) และยังมีพี่นางอีกสี่องค์ หนึ่งในนั้นคือนางไกกสี  มารดาของท้าวทศกัณฐ์ โดยเป็นหัวแม่ทัพขุนศึกของนครลงกา
ในรามเกียรติ์

สิบรถ เป็นโอรสท้าวทศกัณฐ์และนางสนมสิบตน
สีน้ำเงินเขียว

| สีน้ำเงินเขียว |
| --- | --- |
 
     Color coordinates
Hex triplet: #00FFFF
ระบบสี RGBB (r, g, b): (0, 255, 255)
HSV (h, s, v): (180°, 100%, 100%)
CIELChuv (h, s, v): (91, 72, 192°)
Source: ชื่อสี X11
B: อยู่ในช่วง [0–255] (ไบต์) 
สีน้ำเงินเขียว หรือ สีไซแอน (อังกฤษ: cyan) เป็นสีหนึ่งในแม่สี อยู่ระหว่างสีเขียวและสีน้ำเงิน เป็นหนึ่งในสีของระบบสี CMYK ที่ใช้ในเครื่องพิมพ์ อยู่ในช่วงความยาวคลื่นอยู่ในช่วง 490–520 นาโนเมตร
สีน้ำตาลเกาลัด

| สีน้ำตาลเกาลัด |
| --- | --- |
 
     Color coordinates
Hex triplet: #800000
ระบบสี RGBB (r, g, b): (128, 0, 0)
CMYKH   (c, m, y, k): 
HSV (h, s, v): (0°, 100%, 50%)
CIELChuv (h, s, v): (26, 86, 12°)
Source: HTML/CSS
B: อยู่ในช่วง [0–255] (ไบต์) 
สีน้ำตาลเกาลัด หรือ มะรูน (อังกฤษ: maroon) เป็นสีแดงออกน้ำตาลเข้ม ชื่อเรียก maroon ในภาษาอังกฤษมีที่มาจากคำภาษาฝรั่งเศส marron ซึ่งแปลว่า เกาลัด
พจนานุกรมภาษาอังกฤษออกซฟอร์ดอธิบายว่าเป็น "สีคริมสันหรือคลาเร็ตออกน้ำตาล" (crimson และ claret ตามลำดับ)
ในระบบสี RGB ที่ใช้สร้างสีบนจอภาพคอมพิวเตอร์และโทรทัศน์ สร้างสีน้ำตาลเกาลัดโดยลดความสว่างของสีแดงสดลงประมาณครึ่งหนึ่ง
สีน้ำตาลเกาลัดเป็นสีตรงข้ามของสีทีล
สีม่วงแดง 1 เซ็นต์ บริติชกีอานา

| สีม่วงแดง 1 เซ็นต์ บริติชกีอานา |
| --- | --- |

ประเทศผู้ผลิต: บริติชกีอานา (ปัจจุบัน ประเทศกายอานา)
สถานที่ผลิต: จอร์จทาวน์
วันที่ผลิต: 1856
เหตุหายาก: มีจำนวนผลิตน้อยมาก
จำนวนที่ปรากฏพบ: 1 ดวง
มูลค่าหน้า: 1 เซ็นต์
มูลค่าประมาณ: 8,307,000 ดอลลาร์สหรัฐ (8 มิถุนายน 2021)
สีม่วงแดง 1 เซ็นต์ บริติชกีอานา (อังกฤษ: British Guiana 1c magenta) เป็นแสตมป์ที่บรรดานักสะสมแสตมป์ถือกันว่าเป็นแสตมป์ที่หายากที่สุดในโลก แสมตป์นี้ตีพิมพ์ในจำนวนจำกัดโดยบริติชกีอานา (ปัจจุบันคือประเทศกายอานา) ในปี 1856 ปัจจุบันพบหลงเหลือเพียงแค่ชิ้นเดียว และเป็นแสตมป์หลักชิ้นเดียวที่ไม่ปรากฏในชุดสะสมแสตมป์หลวงของสหราชอาณาจักร
แสตมป์มีลักษณะไม่ปรุรู พิมพ์ด้วยหมึกดำบนกระดาษสีม่วงแดง (magenta) และประกอบด้วยภาพเรือใบ และคำขวัญภาษาละตินของอาณานิคมที่ว่า "Damus Petimus Que Vicissim" (เราให้และจะหวังผลตอบแทน) อยู่ตรงกลาง แสตมป์มีมูลค่า 9,480,000 ดอลลาร์สหรัฐจากการประมูลขายเมื่อวันที่ 17 มิถุนายน 2014 โดยผู้ซื้อคือ Stuart Weitzman กลายเป็นแสตมป์ชิ้นเดียวที่ราคาแพงที่สุดในโลก และถูกประมูลอีกครั้งเมื่อ 8 มิถุนายน 2021 ด้วยราคาลดลงเหลือที่ 8,307,000 ดอลลาร์
สารยับยั้งเอซีอี

| Angiotensin-converting-enzyme inhibitor |
| --- | --- |
ระดับชั้นของยา
Captopril, the first synthetic ACE inhibitor
Class identifiers
ใช้ใน: Hypertension
ATC code: C09A
Biological target: Angiotensin-converting enzyme
Clinical data
Drugs.com: Drug Classes
Consumer Reports: Best Buy Drugs
WebMD: MedicineNet  RxList
External links
MeSH: D000806
In Wikidata
เอซีอี อินฮิบิเตอร์ (อังกฤษ: ACE inhibitors) หรือ ตัวยับยั้ง แองจิโอเทนซิน-คอนเวอร์ติง เอนไซม์ (Angiotensin-Converting Enzyme) เป็นกลุ่ม ยา ที่ใช้รักษาอาการเบื้องต้นใน
โรคความดันโลหิตสูง (hypertension) และ หัวใจล้มเหลวแบบเลือดคั่ง (congestive heart failure) โดยจะเป็นยาเลือกใช้อันดับแรก